भोजपुरी वर्ल्ड के नयकी सनसनी मोनिका सिंह बत्रा एह घरी गरमागरम लिट्टी बनल बाड़ी जिनका के सभे अपना फिल्म में राखल चाहत बा. एक तरफ उनुकर फिलिम ‘एलान बा’ यूपी आ बिहार में सफलता के नया नया रिकार्ड बनावत बा त एगो अउर फिल्म ‘सईंया अरब गईले ना’ फ्लोर पर बावे. मोनिका सिंह फिल्म ‘कसम तिरंगा के’ साईन कइले बाड़ी आ अनेके बड़हन निर्माता मोनिका के अपना फिलिम खातिर साईन करे ला बेताब बाड़े.
‘सईंया अरब गईले ना’ के निर्माता अजीत श्रीवास्तव आ निर्देशक यशवंत सिंह ‘यश’ हउवे. एह फिल्म में मोनिका के जोड़ी अभिनेता विक्रांत सिंह का साथ बनावल गइल बा. सहयोगी कलाकारन में संजय पाण्डेय, अयाज खान, आ आयटम डांसर सीमा सिंह बाड़ी. लेखक हउवे शंकर सैदपुरी आ संगीतकार गुणवंत सेन. एकर कहानी तिकोनोया प्रेम के हवे.
मोनिका सिंह बत्रा भोजपुरी फिल्म ‘कसम तिरंगा के’ में मुख्य नायिका बाड़ी आ एक्शनो करीहें. एकर निर्माता हई रन्जू सिन्हा आ निर्देशक हउवें राजीव कुमार. अबही नायक के नाम के एलान नइखे भइल. एनएसडी से आइल एह देहरादूनी बाला के मार्शलो आर्ट के प्रशिक्षण मिलल बा.
(शशिकांत सिंह के भेजल रपट)
bho_Deva bho_Deva bho_Deva bho_Deva